આ બાબત હવે બજારની જરૂરિયાત બની હોવાનું જણાવતાં રિયલ એસ્ટેટનાં સાધનો ઉમેરે છે કે પરાંવિસ્તારોમાં કેટલાક બિલ્ડર્સ તેમની આજુબાજુના પ્રોજેક્ટોમાં આવા નાના ફ્લૅટ્સ ન બનતા જોઈને પોતે એ તક ઝડપી લેવા આમ કરે છે, તો ઘણા બિલ્ડર્સ બીજાઓને જોઈ એનું અનુકરણ કરે છે. આમ કરવામાં નામાંકિત બિલ્ડર્સ પણ બાકાત નથી. નિષ્ણાતો કહે છે કે પ્રાઇસ કરેક્શન ન થઈ રહ્યું હોય તો કમ સે કમ પ્રેફરન્સ કરેક્શન થવું જોઈએ, અર્થાત્ જગ્યાના ભાવ નથી ઘટી રહ્યા તો જગ્યાનો એરિયા ઓછો કરી એને લોકો માટે આકર્ષણ બનાવી શકાય છે, જે હાલ થઈ રહ્યું છે. લોકો સારા લોકેશનમાં જગ્યા મળે એવી અપેક્ષા સહજ રાખતા હોય છે, જેને લીધે લોકો ફ્લૅટના એરિયા કરતાં એના લોકેશનનો વધુ આગ્રહ રાખે છે.